
РЕПУБЛИКА БЪЛГАРИЯ
МИНИСТЕРСТВО НА КУЛТУРАТА

З А П О В Е Д
№  РД 09………./………………2020 г.

На основание чл. 13д, ал. 2, т. 2 от Закона за професионалното образование и обучение, при спазване изискванията на чл. 66, ал. 1 и 2 от Административнопроцесуалния кодекс и във връзка с осигуряването на обучението по учебен предмет

У Т В Ъ Р Ж Д А В А М
Учебна програма за специфична професионална подготовка по учебен предмет Скулптура за специалности код  2150701  „Художествена дърворезба” и код  2150704    „Художествена обработка на метали” от професия кoд 215070   „Художник – приложни изкуства“ от професионално направление код 215 „Приложни изкуства и занаяти“, съгласно приложението.
Учебна програма влиза в сила от учебната 2020/2021 година.

София, 2020 г.

I. ОБЩО ПРЕДСТАВЯНЕ НА УЧЕБНАТА ПРОГРАМА. 
 Учебният предмет „Скулптура” е базисен за подготовката на учениците от специалностите „Художествена дърворезба” и „Художествена обработка на метали”. Това са специалности, при които обучението по главен специален предмет е свързано с пластично третиране на формата, намиране на конструкция и пропорции. Така часовете по скулптура подпомагат развитието на учениците в областта на абстрактното и пространствено мислене, намиране на логически връзки между форма и съдържание. Създават се умения за работа с различни пластични материали. В обучението по скулптура, основно място заема проблема за структурно-пластичния анализ при изграждане на формата. Овладяването на необходимите познания за човешката глава и фигура, както и навлизането в проблемите на композицията става по пътя на изучаване на вътрешната логика и обусловеност на формата и отношението и в пространството. 

II. ЦЕЛИ НА ОБУЧЕНИЕТО ПО УЧЕБНИ ПРЕДМЕТ
В резултат на обучението ученикът трябва              
да знае:    
· понятията и спецификата на изразните средства в скулптурата         
· етапите при изграждане на пластичната творба
· законите и принципите за изграждане на пластичните форми
· анатомично-пластични познания за обеми, форми и детайли в скулптурата     
да може да:
-    използва изразните средства на различните пластични материали
-    конструира и моделира вярно различни по сложност задачи от натура
-    анализира поставяните задачи и чрез синтез да достига до формиране на художествен образ      


III. РАЗПРЕДЕЛЕНИЕ НА УЧЕБНОТО ВРЕМЕ
 Общият брой учебни часове по учебния предмет скулптура е 476 часа, които се разпределят по класове, в зависимост от типовия учебен план, по който се осъществява обучението.
VIII клас – 72
IX клас – 72
X клас – 72 
XI клас – 144
XII клас – 116







IV. УЧЕБНО СЪДЪРЖАНЕ
  Учебното съдържание е разделено на теми, като за всяка тема има различен брой  постановки. В програмата са записани препоръчителен брой учебни часове за всяка постановка. Учителят конкретизира и може да променя броя на учебните часове за постановките в съответствие с усвояването на учебния материал от учениците. Учителят разпределя броя на часовете, предвидени по учебния план и по учебната програма в годишното си разпределение.
	
№ по
ред
	
                                   Наименование на темите
	
Брой часове

	
	VIII клас
	

	1.
	Моделиране на релеф от гипсов модел
	    36

	     2.
	Моделиране на детайли от главата на „Давид”
	    36

	    
		Общо
	    72

	
	IX клас
	

	3.
	Моделиране на човешки череп от гипсов модел
	    20

	4.
	Моделиране на човешка глава от гипсов модел
	    52

	
	Общо
	72

	
	X клас
	

	5.
	Моделиране на човешки череп от гипсов модел
	    12

	6. 
	Моделиране на човешка глава от натура
	    60

	
	Общо 
	72

	
	XI клас
	

	7.
	Моделиране на човешки череп от гипсов модел
	   12

	8.
	Моделиране на човешка глава от натура
	   108

	9.
	Моделиране на детайли от човешкото тяло (крак и ръка)
	   24

	
	Общо
	   144

	
	XII клас
	

	10.
	Моделиране на човешки череп от гипсов модел
	   8

	11.
	Моделиране на човешка глава от натура
	   96

	12.
	Моделиране на човешки торс от гипсов модел
	   12

	
	Общо
	   116



Тема 1. Моделиране на релеф от гипсов модел
Цели: Придобиване на знания и практически умения за композиране, конструиране и обемно-пространствено изграждане на различни по сложност релефи, от гипсов модел.

 Тема 2: Моделиране на детайли от главата на „Давид”
Цели: Изучаване анатомията на детайлите в човешката глава, правилно пластично изграждане на обемите. Получаване знания за конструкцията на всеки детайл.

Тема 3. Моделиране на човешки череп от гипсов модел
Цели: Изучаване и овладяване костната структура на човешкия череп, основни оси, дялове и точки в черепа.

Тема 4. Моделиране на човешка глава от гипсов модел
Цели: Да се овладеят знания за конструктивните особености и обемното изграждане на детайлите на човешката глава. Учениците да се научат правилно да изграждат характера на класическата гипсова глава .

Тема 5. Моделиране на човешки череп от гипсов модел
Цели: Опресняване на знанията за човешкия череп

Тема 6. Моделиране на човешка глава от натура
Цели: Придобиване на познания върху костната структура и строежа на главата. Търсене на вярна портретна характеристика. Пластично извеждане на форми, обеми и детайли в главата. Акцентиране върху характерните пропорции на модела.

Тема 7. Моделиране на човешки череп от гипсов модел
Цели: Опресняване на знанията върху човешкия череп.

Тема 8. Моделиране на човешка глава от натура
Цели: Придобиване на познания върху костната структура и строежа на главата. Търсене на вярна портретна характеристика. Пластично извеждане на форми, обеми и детайли в главата. Акцентиране върху характерните пропорции на модела.

Тема 9. Моделиране на детайли от човешкото тяло (крак и ръка)
Цели: Запознаване с особеностите в анатомията на човешкото стъпало и ръка. Основни характеристики, конструкция, сходства и различия; обеми и връзки на отделните детайли.

Тема 10. Моделиране на човешки череп от гипсов модел
Цели: Опресняване на знанията върху човешкия череп.

Тема 11. Моделиране на човешка глава от натура
Цели: Обобщаване на придобитите знания и умения; конструктивно и пластично изграждане на човешката глава; акцентиране върху характерните пропорции и търсене на психологическа характеристика в портрета.


Тема 12. Моделиране на човешки торс от гипсов модел
Цели: Конструкция на торса при права фигура. Анатомичен анализ, намиране на движението между основните елементи (гръден кош и таз) и връзката между тях.

V. ОЧАКВАНИ РЕЗУЛТАТИ
 В края на обучението по специфичната професионална подготовка по учебния предмет скулптура, ученикът трябва да придобие компетентности за:
· Правилно и точно моделиране на обеми и детайли при пластичните задачи
· Прилагане на законите и принципите за изграждане на триизмерна форма
· Използване на художествено-образното мислене като способност за синтез на представите, в резултат на което се формира пластичният образ

VI. АВТОРСКИ КОЛЕКТИВ
Красимир Трифонов
Борислав Кишкилов
Александър Александров

Учебната програма е по учебния план от 2020 г.

